**Pamokos tema: Juditos Vaičiūnaitės eilėraščių ženklai Senamiesčio erdvėse**

**Tikslas.** Remiantis J. Vaičiūnaitės eilėraščių „Kiemas“ ir „Vitražas Vilniaus universitetui“ kultūrinėmis aliuzijomis susipažinti su Vilniuje kūrusiomis ir gyvenusiomis XIX a. kultūros asmenybėmis.

**Uždaviniai:**

* Apžvelgti J. Slovackio, T. Zano, A. Mickevičiaus veiklą ir ryšius gyvenant ir kuriant Vilniuje.
* Aktualizuoti šių XIX a. asmenybių svarbą žadinant laisvą mintį.
* Susieti J. Vaičiūnaitės eilėraščių refleksiją apie asmenybes ir konkrečias miesto erdves su savo asmeniniais potyriais.

**Kompetencijos:** komunikavimo, kultūrinė, pažinimo, kūrybiškumo

**Priemonės:** poezijos tekstų ištraukos,užrašų sąsiuviniai, telefonai (fotografuoti, įrašyti mintims).

**Vertinimas:** *kaupiamasis*

**Metodai:** pristatymas,analizė, lyginimas, darbas grupėse, refleksija.

**Vieta:** Vilniaus Senamiestis

**Klasė:** 11–12 klasės

**VEIKLOS:**

|  |  |  |
| --- | --- | --- |
| **Įvadas** | Nuotaikos sužadinimas prie J. Slovackio biusto: J. Vaičiūnaitės eilėraščio "Kiemas" fragmento raiškusis skaitymas. |  |
| **Pagrindinė dalis** | | |
| **Maršruto nusakymas** | Mokytojas apžvelgia, su kuriomis svarbiomis XIX a. asmenybėmis susijęs J. Slovackis (A. Mickevičius, T. Zanas), pristato Senamiesčio maršrutą, kuriuo bus keliaujama pažįstant kitas asmenybes ir jų gyventas erdves. |  |
| **Pažintinė ir patyriminė veiklos:**  **svarbių erdvių ir su jomis susijusių asmenybių pristatymas, veiklų aktualizavimas; santykio su vieta ir asmenybe kūrimasis** | Mokiniai keliaudami jiems pateiktu maršrutu, sustoja tam tikrose vietose ir pristato svarbius čia gyvenusių asmenybių gyvenimo ir veiklos aspektus.  Skaito pasirinktas poetų kūrybos ištraukas; reflektuoja, ką jiems reiškia tą vieta dabar.  Palygina J. Vaičiūnaitės poezijos sukeltus įspūdžius su savo išgyvenimais. | Mokiniai pagal poreikį užsirašo jiems įdomią informaciją, savo pastebėjimus užrašų sąsiuviniuose, įrašo svarbesnes savo ar draugų mintis telefonais, fotografuoja. |
| **Refleksija/ įsivertinamas** | Mokiniai aptaria savo patirtis, įspūdžius. Mokytojas apibendrina ir primena, kad mokiniai vertinami kaupiamuoju pažymiu. |  |